cyanic-selkie/wikianc huggingface dataset:
Hattulan Pyhän Ristin kirkko
Arvio nykyisen tiilikirkon rakentamisen ajankohdasta on vaihdellut 1300-luvun alusta 1500-luvun alkuun. Nykyisen käsityksen mukaan kirkko on valmistunut 1400-luvun loppupuolella.
Tyyliltään Hattulan kirkko edustaa täysgotiikkaa. Kirkko on ollut keskiajalla tunnettu pyhiinvaelluskohde, mikä ilmenee ajan tanskalaisista asiakirjoista, joissa kuningatar Margareeta mainitsee Hattulan Pyhän Ristin yhdeksi sopivaksi pyhiinvaelluskohteeksi.
Syntyhistoria
Hattulan seurakunnan perustamisajankohtana pidetään 1200-luvun alkupuolta, Birger Jaarlin ristiretken aikaa, todennäköisesti ennen vuotta 1250, joskin asiakirjamainintoja on vasta vuodelta 1318. Rakennushistorioitsija Markus Hiekkanen esittää, että ensimmäinen puukirkko olisi rakennettu pian seurakunnan perustamisen jälkeen ennen 1200-luvun puoliväliä ja niitä olisi ollut useampia peräkkäin. Näistä puukirkoista ei kuitenkaan ole muuta tietoa kuin että vuonna 1398 puukirkko on saanut runsaat aneoikeudet. Kirkon sijainti nykynäkökulmasta syrjäisellä paikalla selittyy sillä, että seutu oli pienilmastoltaan varsin suotuisa ja alueella on ollut kiinteää asutusta jo rautakaudella. Turun tuomiokirkon ohella se on ainoa tiilirakenteiseksi suunniteltu ja muurattu keskiaikainen kirkko Suomessa.
Arviot kirkon rakentamisajankohdasta ovat vaihdelleet 1300-luvun alusta 1500-luvun alkuun. Nykykäsityksen mukaan se on valmistunut 1400-luvun loppupuolella. Museoviraston rakennusperintörekisterin mukaan arvioitu rakennusajankohta asettuu vuosiin 1440–1480, ja Markus Hiekkanen on ajoittanut sen rakennetuksi todennäköisemmin vuosina 1472–1490. Keväällä 2012 valmistuu uusia tutkimuksia, joissa ajoitusta tarkennetaan tiilistä tehdyllä termoluminesenssiajoituksella. Joitakin rakennustelineiden puuosia on ajoitettu 1200-luvun alkuun, mutta tutkija Tanja Ratilaisen mukaan se ei osoita rakentamisajankohtaa vaan, että puu on kaadettu silloin. Työssä on ollut seitsemän rakennusryhmää, ja työ on valmistunut melko nopeasti, sillä saman ryhmän kädenjälkeä on löytynyt eri puolilta kirkkoa: runkohuoneesta, sakaristosta, asehuoneesta ja päätykolmioista. Aiemmin rakennustyön on arvioitu kestäneen vuosikymmeniä.
Kirkon liittää läheiseen Hämeen linnaan rakennusajankohta ja rakennusmateriaali ja todennäköiset rakentajat. Molemmat sijaitsevat Vanajaveden kapeikossa Hämeen Härkätien läheisyydessä. 1400-luvun loppupuoli ja 1500-luvun alku oli Hämeen linnan loiston aikaa, jolloin linnaa hallitsi Tott-suku. Linnaa laajennettiin, ja seudulle rakennettiin Hattulan kirkon lisäksi useita muita kirkkoja, mutta Hattula on niistä vanhin ja tuolloin Hämeen keskuskirkko.
Hattulan Pyhän Ristin kirkko ja Lohjan Pyhän Laurin kirkko ovat Suomen merkittävimpiä kuvakirkkoja, ja niitä pidetään sisarkirkkoina runsaiden maalausten vuoksi.
Rakennus
pienoiskuva|vasen|Kirkko etelän suunnasta. Uusittu tukipilari on harmaakivinen, samoin suurin osa asehuoneesta. Asehuoneen alkuperäistä tiiliseinää on jäljellä ainoastaan itäseinällä, joka jää kuvassa näkymättömiin oikealle. Pilari ja asehuoneen myöhemmät harmaakivirakenteet ovat vuodelta 1795. pienoiskuva|Hattulan Pyhän Ristin kirkko talvimaisemassa pienoiskuva|Hattulan vanha kirkko, kuva: Kalle Artturi Havas, 1926. Länsipääty ja kellotapuli.
Kirkon runkohuone on varsin hyvin keskiaikaisessa asussaan. Myöhempää tekoa ovat ainoastaan asehuoneen harmaakiviset osat vuodelta 1795 ja kontrefori eli tukipilari asehuoneen länsipuolella 1810-luvulta.
Kirkon ikkunoista ovat alkuperäisiä kuori-ikkuna, länsipäädyn ikkuna sekä itäisin eteläseinän ikkuna; muita on laajennettu 1800-luvulla ja pohjoisseinälle on puhkaistu kaksi uutta ikkunaa. Molemmissa päädyissä ylhäällä on ristikomero ja kaksi pyörökaarikomeroa. Länsipäädyn ullakonikkunan yläpuolella oleva harvinaislaatuinen koristefriisi on tehty muototiilistä. Samantapaisia on Hämeen linnassa sekä Turun tuomiokirkon Maunu Tavastin kuorissa, joka on valmistunut vuonna 1470 päättyneiden rakennustöiden aikaan.
Kirkon ulko-osissa on kuusi kosteaan tiileen muovailtua maskia, kasvonaamiota. Yksi sellainen on länsi-ikkunan kaaren huipussa ja ullakonaukon yläpuolella. Luoteisessa ja kaakkoisessa tukipilarissa on myös pienet maskit, jollaiset Hiekkanen olettaa olleen kaikissa tukipilareissa.
Kirkko on muodoltaan hallikirkko, jonka kolme laivaa ovat yhtä korkeita. Sivulaivat ovat kapeammat kuin keskilaiva. Kirkon pohjakaava on symmetrinen, ja se muodostaa latinalaisen ristin siten, että toisiaan vastapäätä olevat sakaristo pohjoispuolella ja pääsisäänkäynnin muodostava asehuone eteläpuolella ovat hiukan keskiakselista itään. Runkohuoneen ulkomitat ovat 28,2 × 17,2 m. Keskiajalla paljon käytetyn harmaakiven sijasta kirkko on rakennettu näkyvältä osaltaan lähes kokonaan tiilestä. Tiilimateriaali tekee siitä ainutlaatuisen ja yhdistää sen Hämeen linnan rakennusvaiheisiin, ja oletettavasti niillä on ollut sama rakennusmestari tai ainakin samalta taholta Saksalaisen ritarikunnan maista. Kirkon perustukset ovat kuitenkin harmaakiveä, jotta maaperän kosteus ei nousisi tiiliseiniin.
Hämeen liiton mukaan tiilikirkon rakennukseen käytetyt tiilet olisi saatu Herniäisten rantarinteellä toimineesta tiiliruukista. Ruukissa olisi sen mukaan poltettu keskiajalla tiiliä mahdollisesti myös Hämeen linnan rakentamiseen. Ruukin tiiliuunien rakenne on selvitelty arkeologisissa kaivauksissa. Museoviraston rekisterin mukaan kyseessä olisi kuitenkin 1800-luvulla perustetun tiiliruukin jäännökset.
Korjaushistoria
Kirkkoon iski salama 1580-luvulla, ja sen jälkeen jouduttiin tekemään ensimmäinen laajempi korjaus. Salama iski jälleen 1752, jolloin kattorakenteet jouduttiin uusimaan. Asehuone on rakennettu 1795 lähes kokonaan uudelleen. Uuden tiilikirkon valmistuttua 1857 kirkko jäi pois käytöstä, ja se pelastui ainoastaan Muinaistieteellisen toimikunnan toiminnan ansiosta raunioitumisen kohtalolta, jollaisen koki naapuriseurakunnan Pälkäneen kirkko. Ensimmäiset perusteelliset kunnostustyöt tehtiin 1889, jolloin kiinteä sisustus purettiin pois. Siinä yhteydessä paljastettiin kalkkimaalaukset, joita on entisöity kahteen otteeseen, ensin Oskari Niemi 1939–1940 ja sitten 1980-luvulla. pienoiskuva|vasen|Kalkkimaalauksia kirkon sisätiloissa, 1500-luvun alusta. Pylväissä näkyy muutamia puuveistoksia, joita kirkossa on nelisenkymmentä.
Sisätilat
Keskiajalla pääalttari on todennäköisesti sijainnut nykyisen alttarin sijainnin edessä. Sen takana syvennyksessä on oletettavasti ollut alttarikaappi. Kuorin raja on ehkä ollut ensimmäisten pilarien kohdalla.
Seinämaalaukset
Hattulan kirkko on tunnettu kalkkimaalauksistaan, jotka ovat piispa Arvid Kurjen ajalta, luultavasti vuosilta 1513–1516. Niiden pääasiallinen lahjoittaja on Hämeen linnan päällikkö Åke Jöransson Tott (k. 1520) ja hänen vaimonsa Märta Bengtsdotter Ulv, todennäköisesti votiivilahjana. . Maalaukset edustavat myöhäisgotiikkaa, ja ne on tehty al secco -menetelmällä. Ne on todennäköisesti tehnyt sama taiteilijaryhmä kuin Lohjan Pyhän Laurin kirkon maalaukset. Maalauksissa on 180 Raamatun kertomusta luomisesta viimeiseen tuomioon sekä pyhimyskertomuksia kuvasarjoina. Onni Okkonen kuvaa maalauksia seuraavasti: "Hattulan mestari, jonka voimme asettaa läheiseen suhteeseen Lohjan maalarin kanssa, jää kaikesta luontaisesta lahjakkuudestaan ja tunneherkkyydestään huolimatta samalle ylimalkaiselle käsityöläistasolle, kuin millä hänen edeltäjänsä olivat olleet. Mutta tämä ei estä häntä olemasta synnynnäisten taiteilijaominaisuuksiensa, herkän muototajunsa, keveän luonnehtimistaitonsa ja sielukkaan mystiikkansa vuoksi erikoisen mielenkiintoinen ilmiö Suomen, vieläpä koko Pohjolan taiteessa." Melko vapaasti maalatut henkilöt on maalattu ruohoa kasvavalle tai pienistä puoliympyröistä koostuvalle maapohjalle. Pienessä kirkossa tiivis kuvaryhmittely, jossa on useita henkilöhahmoja, antaa tilalle lämpimän, intiimin luonteen.
Maalauksia on kirkon kaikilla seinillä sakaristoa myöten, laskutavasta riippuen yhteensä 180–193 aihetta. Asehuoneessa niitä on tosin vain itä- ja pohjoisseinillä, sillä vuoden 1795 korjauksissa muut maalaukset hävisivät. Holvimaalauksia ei ole koskaan peitetty, mutta pylväät ja seinät peitettiin kalkkisivelyllä 1820 ja paljastettiin jälleen 1886 maisteri Emil Nervanderin johdolla. Maalaukset entisöi 1934–1940 Oskari Niemi.
Kirkon tehtävään Kristuksen ristin palan säilytyspaikkana ja siten pyhiinvaelluspaikkana liittyy kirkon itäpään kuorin holvissa oleva maalaus, jossa esitetään legenda siitä, kuinka Rooman keisarinna Helena löysi ristin suorittaessaan kaivauksia Jerusalemissa Golgatalla. pienoiskuva|Postimerkki vuodelta 1931
Esineistö
pienoiskuva|vasen|[[Pyhä Yrjö|Pyhää Yrjöä esittävä puuveistos kirkossa.]] Kirkossa on noin 40 puuveistosta, joista vanhimmat ovat Liedon mestarin veistämiä, ja ne on ajoitettu 1300-luvun ensimmäiselle puoliskolle. Niihin alun perin kuuluneet jalometalliset kruunut ovat kuitenkin kadonneet, mahdollisesti uskonpuhdistuksen yhteydessä takavarikoituina. Hiekkanen kuitenkin esittää, että ne olisivat kadonneet venäläisten talvella 1496 Suomeen tekemän ryöstöretken aikana, joka ulottui Hattulaan saakka.
Kirkossa oleva saarnastuoli on vuodelta 1550 ja siten Suomen vanhin ja Pohjoismaiden vanhimpiin kuuluva säilynyt saarnastuoli. Sen lahjoittivat Tyrvännön Lepaan kartanon omistaja Björn Classon Lejon ja hänen vaimonsa Katharina Jöransdotter Stiernsköld. Se on vailla kannatinpylvästä. Vaikka saarnatuolin muoto noudattaa keskiaikaista perinnettä, sen koristelu on renessanssityylinen. Kirkossa on myös toinen, hieman uudempi, vuodelta 1701 oleva, Kristoforoksen kannattelema saarnastuoli.
Alttaritaulun on maalannut Nils Schillmark 1782. Sen aiheena on Pyhä ehtoollinen.
Sakaristo
Sakaristoa pidetään Turun tuomiokirkon sakariston jälkeen Suomen hienoimpana. Siinä on yksinkertainen ristiholvaus ja ikkunat joka seinällä. Seiniä peittävät maalaukset, ja katosta riippuu keskiaikaistyyppinen kynttiläkruunu.
Käyttö
Kirkon urut on rakentanut Kangasalan Urkutehdas ja ne on otettu käyttöön vuonna 1966. Ne äänitettiin uudestaan vuonna 1994. Sen jälkeen niihin on tehty peruskorjaus joka valmistui pääsiäiseksi vuonna 2009. Peruskorjauksessa vaihdettiin joitakin uusia äänikertoja ja vanha hallintakoneisto korvattiin modernilla. Urkujen pillistöön vaihdettiin 1700-luvun tyyliin tehdyt julkisivupillit. Museoviraston toimesta julkisivussa olevat kullatut lehväkoristeet ja koko fasadi puhdistettiin. Urut ovat nyt lähellä vuoden 1784 ulkoasua.
Muut rakennukset
Kirkon pohjoispuolella on pieni tiilirakennuksen raunio. Tieto rakennuksen tehtävästä ei ole säilynyt, mutta sen on arveltu olleen joko vanhempaan puukirkkoon liittynyt sakaristo tai vaihtoehtoisesti erillinen Pyhän Ristin palvontaan ja vuosittain 5. toukokuuta pidettyyn ristintie-kulkueeseen liittynyt kappeli. Hiekkanen toteaa, että vuoden 1993 kaivausten perusteella se on tulkittu alkuperäiseen tiilikirkkosuunnitelmaan kuuluneeksi sakaristoksi, mutta myöhemmin on kuitenkin päädytty rakentamaan suurempi kirkko hiukan etelämmäksi.
Kirkon vieressä olevan kellotapulin yläosa on vuodelta 1813 ja rakennettu intendentinkonttorin piirustusten mukaan, mutta sen alkuperäiset kellot on siirretty Hattulan uuden kirkon torniin. Nykyiset kellot ovat peräisin Vuokselan kirkosta luovutetun Karjalan alueelta. Tapulin alaosa on luonnonkiveä, yläosa punamullattua puuta. Paanukatteista, hiukan pyöristettyä kattoa koristaa kukkoviiri
Tien toisella puolella on aikoinaan seurakunnan toimintaan tiiviisti liittynyt A. F. Granstedtin suunnittelema vuonna 1840 valmistunut vaaleaksi rapattu kolmikerroksinen pitäjänmakasiini, jossa vuoteen 1902 toimi laina- ja köyhäinviljamakasiini. Sen rakentaja oli tyrväntöläinen Juhani Kajander. Siinä on nykyisin kirkon opastuskeskus ja kahvila.
Kirkkoa ja kirkkomaata ympäröi kiviaita, jossa on kivestä ja tiilestä rakennetut läpikäytävät, joista pohjoinen on keskiajalta ja eteläinen uuden ajan alkupuolelta. Hiekkanen ajoittaa pohjoisportin 1700-luvulle.
Hautausmaa
Hattulan vanhin hautausmaa on Pyhän Ristin kirkon kiviaidan sisäpuolella. Sitä on vuosisatojen kuluessa, erityisesti 1700-luvulla, laajennettu joka suuntaan, mutta enää se ei ole käytössä. Kirkon itäpuolella oleva laajennusosa, nykyinen hautausmaa, on perustettu 1921.
Kulttuuriympäristö
Hattulan Pyhän Ristin kirkko kuuluu valtakunnallisesti arvokkaaseen maisema-alueeseen "Vanajaveden laakso ja Aulanko" ja on myös yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä.
Tauno Jylhä
Tauno August Jylhä (15. elokuuta 1908 Tampere – 6. helmikuuta 1967 Helsinki) oli Eläketurvakeskuksen ensimmäinen toimitusjohtaja ja Kansaneläkelaitoksen pitkäaikainen yliaktuaari.
Jylhän vanhemmat olivat puuseppä ja tehtailija Ahto August Jylhä ja Augusta Sofia Ahlfors. Hän valmistui matematiikka pääaineenaan filosofian kandidaatiksi Helsingin yliopistosta 1934, tutki sen jälkeen vuoden verran funktioteoriaa Göttingenin yliopistossa ja toimi matematiikan assistenttina Helsingin yliopistossa ja Teknillisessä korkeakoulussa. Vaikka Jylhä ei luopunut tutkimustyöstä kokonaan, niin 1938 hän aloitti pitkäaikaisen virkamiesuransa vasta perustetussa Kansaneläkelaitoksessa. Jylhä toimi siellä yliaktuaarina ja 1941–1961 vakuutusteknillisen osaston päällikkönä. Hän oli keskeisesti mukana kansaneläkelain uudistustyössä, toimiessaan 1945–1954 sosiaalivakuutuskomitean kansaneläkejaoston puheenjohtajana. Jylhä esitti jo 1957 automaattisen tietojenkäsittelyjärjestelmän hankkimista Kansaneläkelaitokselle. 1960 alkanut tietokoneiden käytto eläkkeiden laskemisessa ja maksatuksessa oli ensimmäinen laatuaan Euroopassa ja samalla Suomen huomattavin konttoriautomaatiohanke. 1950-luvun lopulla Jylhä myös esitti sairausvakuutuksen periaatteet, jotka toteutuivat pitkälle 1960-luvulla, ja myöhemmin 1970-luvulla toteutuivat hänen hahmottelemansa kansaneläke- ja sairausvakuutuksia hoitavat paikallistoimistot yhteisine keskitettyine tietojärjestelmineen.
Vuonna 1961 Jylhästä tuli Eläketurvakeskuksen ensimmäinen toimitusjohtaja. Työeläkejärjestelmän kehittämiseen hän ei kuitenkaan ehtinyt juuri enää puuttua, vaan se oli vielä pahasti kesken hänen kuollessaan 1967.
Jylhän puoliso vuodesta 1939 oli Katri Julia Haulio.
Palehjärvi
Palehjärvi on Päijät-Hämeessä Padasjoella  sijaitseva järvi.
Maantietoa
Järven pinta-ala on 18,6 hehtaaria ja se on 800 metriä pitkä ja 550 metriä leveä. Järvellä on kartan mukaan yksi saari. Sen rantaviivan pituus on 2,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 133,2 metriä mpy.
Omar Sy
Omar Sy (s. 20. tammikuuta 1978) on ranskalainen näyttelijä. Hän tuli tunnetuksi vuonna 2001 esitetystä Omar et Fred -komediasarjasta. Vuonna 2012 Sy voitti parhaan miespääosan César-palkinnon elokuvasta Koskemattomat. Ranskalaisten elokuvien lisäksi Sy on näytellyt muun muassa elokuvissa X-Men: Days of Future Past (2014) ja Jurassic World (2015) ja Inferno (2016).
Robalot
Robalot (Centropomidae) on ahvenkaloihin kuuluva kalaheimo. Heimon lajeja tavataan Atlantista Pohjois- ja Etelä-Amerikan rannikkojen läheisyydestä.
Taksonomia
Varhaisimmat robaloiden heimoon kuuluvat fossiilit on ajoitettu liitukauden lopulle. Nykyään heimoon katsotaan kuuluvaksi vain yksi suku Centropomus, johon kuuluu 12 lajia , muun muassa robalo (Centropomus undecimalis), mustarobalo (Centropomus nigrescens), pikkurobalo (Centropomus parallelus) ja tarponirobalo (Centropomus pectinatus). Aikaisemmin heimo jaettiin kahteen alaheimoon Centropominae ja Latinae, joista jälkimmäiseen kuuluivat Lates- ja Psammoperca-sukujen lajit, kuten niilinahven (Lates niloticus) ja barramundi (Lates calcalifer). Heimo oli kuitenkin parafyleettinen ja on sittemmin jaettu robaloihin (Centropomidae) ja Latidae-heimoon.
Anatomia
Robalot ovat melko kookkaita kaloja, ja esimerkiksi robalo voi saavuttaa 1,3 metrin pituuden. Ruumis on muodoltaan pitkulainen. Selkäeviä on kaksi, joista erityisesti etummainen on piikikäs. Kylkiviiva jatkuu aina pyrstöevän päähän asti, ja pyrstöevä voi olla haarautunut ja pyöreäpäinen. Robalolajien silmät ovat suuret ja myös suu on kookas. Alaleuka on yläleukaa hieman pidempi. Kalojen suomut ovat suurikokoiset ja väriltään hopeanharmaat, vihertävät tai kellertävät.
Levinneisyys
Robaloita tavataan Pohjois- ja Etelä-Amerikan atlantinpuoleisen rannikon läheisyydestä matalahkoista vesistä. Niitä tavataan sekä suolaisissa vesissä että murtoveden laguuneissa, eräitä lajeja toisinaan myös makeissa vesissä. Monien robaloiden liha on hyvänmakuista ja ne ovat tärkeitä ruokakaloja.
The Kooks
The Kooks on Brightonista kotoisin oleva englantilainen indierock-yhtye. Se on perustettu vuonna 2001, ja yhtyeen debyyttialbumi julkaistiin 2006. Heidän kappaleitaan ovat muun muassa ”She Moves in Her Own Way”, joka on ollut parhaimmillaan Britannian singlelistalla seitsemäs, ”Naïve”, joka saavutti viidennen sijan, ja ”Sofa Song”, joka nousi sijalle 28. Yhtyeen nimi tulee David Bowien Hunky Dory -albumin kappaleesta Kooks.
Nurmon Jymy (lentopallo)
Nurmon Jymy on lentopalloseura Seinäjoen Nurmossa. Sen miesten edustusjoukkue pelaa lentopallon 1-sarjassa. Ykkössarjaan joukkue nousi kaudeksi 2004, ensimmäisen kerran sitten kauden 2000–2001, jolloin 1-sarja tosin oli kolmanneksi korkein sarjataso. Seuran naisten edustusjoukkue voitti 1-sarjan kaudella 2016-2017 ja sai oikeuden anoa Lentopallon Mestaruusliigapaikkaa kaudelle 2017-2018. Joukkue pelaa kotiottelunsa Nurmon liikuntahallissa. Nurmon Jymy on ollut jo pitkään harrastajamääriltään Suomen suurin lentopalloseura.
The Kooks
Jäsenet
Entiset jäsenet
Kiertuejäsenet
Nurmon Jymy (lentopallo)
Avauskaudet ykkösessä
thumb|250px|Juha Järvenpää vuonna 2006.
Ensimmäisellä kaudella ykkössarjassa Nurmolla oli nuori ja tasainen joukkue. Tavoitteena joukkueella oli säilyttää sarjapaikkansa ilman karsintoja, sekä ottaa muutama voitto kärkipäänjoukkueista. Joukkue pelasi loistavasti nousijana ja säilytti sarjapaikkansa suoraan, sekä oli lähellä päästä jopa liigakarsintoihin. Joukkueen kapteeni Timo Alanen, sekä passari Jukka Kangas olivat kantavia pelaajia ryhmässä. Lisäksi nuori Juha Järvenpää otti isoja askeleita urallaan nousten Jymyn aloituskuusikkoon, ja sitä kautta ykköskeskitorjujaksi.
Toisella kaudellaan Suomen toiseksi korkeimmalla sarjatasolla, Nurmolla oli jälleen yksi sarjan nuorimmista joukkueista. Jymy teki jatkosopimukset monen edelliskauden pelaajan kanssa, sekä hankki kolme nuorten maajoukkuepelaajaa ryhmäänsä. Joukkueessa pelasi muun muassa nykyään SM-liigassa pelaava Jari Tuominen, joka kehittyi kaudella SM-liigatasoiseksi pelaajaksi ja teki näin sopimuksen liigaan. Joukkue varmisti paikkansa ykkössarjassa ilman karsintoja, ja oli jälleen lähellä päästä SM-liigakarsintoihin. Loppukauden pienoinen epäonni kuitenkin romutti unelmat.
Kärkijoukkueeksi ykköseen
Kolmannella kaudellaan ykkössarjassa, Nurmosta oli lähtenyt SM-liigaan Jari Tuominen, mutta tilalle oli hankittu huippuhakkuri Jani Pykäri. Pykäri oli pelannut SM-liigassa, sekä ollut nostamassa Vaasan Kiiston joukkuetta liigaan edelliskaudella. Jymy eteni historiansa ensimmäistä kertaa liigakarsintoihin asti, mutta hävisi lopulta Valkeakosken Isku-Veikoille karsintojen pudotuspeleissä tiukasti. Joukkueen loppukautta haittasivat loukkaantumiset ja Juha Järvenpään asevelvollisuuden suorittaminen Kauhavan Ilmasotakoulussa. Kauden jälkeen joukkueesta lähti monta runkopelaajaa. Suurimmat menetykset olivat uransa hetkellisesti lopettanut Jani Pykäri ja liigaan siirtyneet keskitorjujat Juha Järvenpää ja Kimmo Kutinlahti.
thumb|Kapteeni Timo Alanen (2007) Neljännellä kaudellaan ykkössarjassa joukkuetta oli veikattu sarjan häntäpäähän. Kaudesta tuli kuitenkin hyvä paljon uudistuneelle joukkueelle. Kapteeni Timo Alanen sekä passari Jukka Kangas pitivät joukkuetta pystyssä läpi kauden hyvillä esityksillään. Muita tärkeitä pelaajia joukkueessa olivat SM-liigakokemuksen omannut Jarkko Rinta-Keturi, joka oli jo hetkellisesti lopettanut uransa, mutta tuli joukkueeseen mukaan kuitenkin juuri ennen kauden alkua. Jymy selviytyi jälleen SM-liigankarsintoihin asti, pudoten karsintojen ensimmäisellä kierroksella.
Kaudella 2007-2008 joukkue oli melkein samanlainen kuin edelliskaudella. Joukkueesta lähti SM-liigaan Henri Haaraniemi, mutta samalla saatiin takaisin Juha Järvenpää Muuramen Lentopallosta, SM-liigasta. Joukkueen kaksi kertaa peräkkäin SM-liigakarsintoihin vienyt Kari Tuomela, vaihtoi naisten päävalmentajaksi 1-sarjassa ja Jarkko Rinta-Keturi lopetti uransa lopullisesti. Joukkueen päävalmentajaksi pestattiin entinen pelimies Pasi-Pekka Huhtanen, joka oli tehnyt hyvää työtä seuran junioreissa. Joukkueen pelejä kaudella haittasi etenkin hakkurin puuttuminen ryhmästä kokonaan. Joukkueen otteet sarjassa olivat erittäin tasaisia, ja lopulta sijoitus oli viides sija pisteiden valossa historian tiukimmassa 1-sarjassa.
Kaudella 2008-09 Jymy otti uuden harppauksen seuran historiassa eteenpäin niin pelikentillä kuin myös sen ulkopuolella. Jymy hankki liigakentiltä 27-vuotiaan tähtipelaaja Tuomas Ruuskan sekä Pohjoismaiden mestaruuden voittaneen Henri Haaraniemen Raision Loimusta. Lisäksi kauden 2005-06 kultakimpale Jani Pykäri teki paluun ryhmään. Joukkuetta hehkutettiin kaikkien aikojen kovimmaksi – ainakin paperilla.
Jymy osallistui historian ensimmäisen kerran Suomen Cupiin, josta se kuitenkin tippui äkkiä Viialan A-Volleylle. Nurmolaisryhmä voitti aluemestaruuden heti kauden alkuun. Ykkössarjassa joukkue rikkoi seuraennätyksiä tekemällä peräti seitsemän ottelun voittoputken marraskuusta vuodenvaihteen yli. Lopulta joukkue oli pohjoislohkossa neljännellä tilalla edellään vain liigapaikkoja tavoitelleet Vaasan Kiisto, Oulun Etta sekä Napapiirin Palloketut.
Ykkössarja oli ennätyksellisen tiukka sillä Jymyn jatkopaikka ratkesi vasta viimeisellä kierroksella. Puolivälierissä vastaan asettui myös vahvasti liigapaikkaa tavoitellut etelälohkon ykkönen Vihdin Lentopallo, joka oli parempi tiukkojen otteluiden jälkeen voitoin 2-0.
Jymy rikkoi ennätyksiä kaudella kentän ulkopuolella. Seuran tiedotus oli Suomen kärkeä ja sai paljon kiitosta eri puolilla Suomea. Lisäksi yleisömäärät lisääntyivät edelliskausista. Vielä kaiken lisäksi Jymy vei lentopallon ilosanomaa ympäri Maakuntaa pelaamalla Kauhavalla ja Kurikassa yhden ottelun suuren yleisömäärän edessä.
Kuutoset Volley
Kauden 2008-09 jälkeen Nurmon Jymyn mieslentopallo toiminta siirrettiin uuden fuusioseuran Kuutoset Volleyn alle. Kesällä 2015 seura yhdistyi Nurmon Jymyn kanssa miesten huippulentopallon osalta ja syntyi fuusio Jymy-Kuutoset, joka jatkoi Kuutosten tilalla lentopallon 1-sarjassa.
Nimikkopelaajat
thumb|220px|Kimmo Kutinlahti on Jymyn kasvatteja
Muuta
Nurmon Jymy on Suomen suurin lentopalloon keskittyvä seura. Sillä on Suomessa ylivoimaisesti eniten harrastajia. Jymy palkittiin vuonna 2005 vuoden lentopalloilmiöksi, kun seura teki yhteistyötä Seinäjoki-Lentiksen kanssa Power Cupissa 2005. Power Cup on maailman suurin nuorten lentopalloturnaus. Nurmon Jymy järjestää yhdessä Seinäjoki-Lentiksen kanssa Power Cupin uudestaan vuonna 2010.
Winnin piirikunta
Winnin piirikunta on Yhdysvaltojen Louisianan osavaltiossa sijaitseva piirikunta. Sen väkiluku oli 13 904 vuonna 2019. Piirikunnan hallintokeskus on Winnfieldin kunta. Piirikunta on perustettu 24. helmikuuta 1852.
Tauranga
Tauranga on satamakaupunki Uuden-Seelannin Pohjoissaarella Bay of Plentyn alueella. Kaupungissa oli 141 600 asukasta vuonna 2018 ja se on väkiluvultaan maan viidenneksi suurin ja Bay of Plentyn alueen suurin. Tauranga sijaitsee noin 290 kilometriä Aucklandista kaakkoon tärkeän rautatien varrella. Kaupungissa tuotetaan monenlaisia tuotteita, kuten maatalous- ja kirjapainotuotteita sekä vaatteita. Lähin syvänvedensatama on kahdeksan kilometrin päässä Maunganuissa, ja sieltä viedään esimerkiksi villaa, lihaa ja puutavaraa.
Y2K38
Lyhenteellä Y2K38 tarkoitetaan Y2K-ongelmien kaltaista, 19. tammikuuta 2038 tapahtuvaa 32-bittisen kellon ympäripyörähtämistä ja sen aiheuttamia tietojenkäsittelyongelmia.
Unixin sukuisissa käyttöjärjestelmissä aikaa mitataan sekunteina Unix-ajan nollahetkestä (epookki), joka on 1. tammikuuta 1970 kello 0.00.00 UTC. Näissä käyttöjärjestelmissä ja niille tehdyissä sovelluksissa ajan esittämiseen käytetään C-kielen vakiokirjastossa määriteltyä -sekuntilaskuria. puolestaan on perinteisesti ollut 32-bittinen etumerkillinen luku. Suurin sillä ilmaistava sekuntimäärä vastaa hetkeä 3.14.07 UTC tiistaina 19. tammikuuta 2038.
64-bittisyyden mahdollistavalle suoritinarkkitehtuurille rakennetuissa Unixin sukuisissa käyttöjärjestelmissä (esimerkiksi Linux AMD64:lle) on siirrytty käyttämään 64-bittistä :tä, jolla 32-bittisen luvun rajallisuuden aiheuttama ongelma siirtyy miljardien vuosien päähän. 64-bittiset järjestelmät saattavat palvelin- ja henkilökohtaisissa tietokoneissa syrjäyttää 32-bittiset ennen kriittistä ajankohtaa: niihin siirtyminen alkoi laajasti palvelimissa 1990-luvulla ja pöytäkoneissakin 2000-luvun alussa. Sen sijaan sulautetut järjestelmät ovat edelleen lähes täysin 16- tai 32-bittisiä, ja niiden käyttöikä voi olla vuosikymmeniä. Ongelmiin saatetaan törmätä myös 32-bittisissä järjestelmissä jo paljon ennen varsinaista Y2K38-hetkeä: tietoturvayhtiö F-Securen mukaan esimerkiksi 25-vuotisen lainan koron laskeminen voi aiheuttaa ongelmia jo 19. tammikuuta 2013 jälkeen.
Tilapäisratkaisuna on esitetty 32-bittisen :n muuttamista etumerkittömäksi ottamalla etumerkin bitti käyttöön ajan arvolle. Näin siirtymälle saataisiin lisäaikaa, mutta toisaalta etumerkitön 32-bittinen  ei voi ilmaista ajankohtia ennen 1.1.1970 (epookki). Ongelmana on myös, että jos :n tyyppiä muutetaan, sitä käyttävät ohjelmat – käytännössä lähes kaikki ohjelmat – on käännettävä uudelleen. Lisäksi sovellusten etumerkillistä :tä käyttäneessä muodossa tallentamat tiedostot muuttuvat uuden käännöksen kanssa yhteensopimattomiksi.
Ytimen järjestelmäkutsuihin tehtyjen päivityksien lisäksi sovellusohjelmat on päivitettävä käyttämään 64-bittistä tietotyyppiä. Linux-ytimen versiossa 5.6 on lisätty myös 32-bittisille alustoille tuki 64-bittiselle aikaleimalle ongelman ratkaisemiseksi: aiemmin 64-bittinen aikaleima oli vain 64-bittisillä alustoilla. 64-bittinen aikaleima riittää 292 miljardiksi vuodeksi.
MySQL:n -funktio palauttaa arvon nolla 1.1.2038 jälkeen.
8Ball & MJG
8-Ball & MJG on yhdysvaltalainen rap-duo, joka on kotoisin Memphisistä, Yhdysvalloista. He ovat tehneet yhteistyötä artistien Three 6 Mafian ja G-Unitin Young Buckin kanssa. Heillä on omat levy-yhtiöt; 8-Ballin 8 Ways Entertainment ja MJG:n M.J.G Muzik.
Johnny Ace
John Marshall Alexander, Jr., taiteilijanimeltään Johnny Ace (9. kesäkuuta 1929 – 25. joulukuuta 1954) oli yhdysvaltalainen rhythm and blues -laulaja.
Johnny Ace syntyi Memphisissä, Tennesseessä ja sai peruskoulutuksensa LaRose Grammar Schoolissa ja Booker T. Washington High Schoolissa. Palveltuaan toisen maailmansodan aikana merivoimissa hän liittyi pianistiksi Adolph Duncanin yhtyeeseen. Hän soitti myös B. B. Kingin kanssa. Pian muusikko otti käyttöön taiteilijanimensä ja solmi levytyssopimuksen Duke Recordsin kanssa. Hänen ensimmäinen äänityksensä vuodelta 1952 "My Song" oli R&B-listojen kärjessä monta viikkoa.
Tulevina vuosina monet Acen Duke Recordsilla julkaisemat kappaleet nousivat listahiteiksi. Näistä ykkössijalle nousivat "The Clock" ja "Pledging My Love". Hän alkoi kierrellä ja esiintyi monesti yhdessä Big Mama Thorntonin kanssa. Eräällä kiertueellaan Teksasin Houstonissa hän ampui itsensä humalatilassa kesken venäläisen ruletin. Hautajaisiin 2. tammikuuta 1955 osallistui arvioidut n. 5 000 ihmistä.
Johnny Acen uraa edesauttaneita henkilöitä olivat levypomo Don D. Robey, Buffalo Booking Agencyn Evelyn Johnson ja memphisiläisen WDIA-radioaseman James Mattis. Ace sai vuosina 1954 ja 1955 useita tunnustuksia sellaisilta organisaatioilta kuin Cash Box, BMI, Billboard ja The Automatic Music Industry of America.
Johnny Acen kappaleista on tehty covereita, kuten Aretha Franklinin vuonna 1968 äänittämä versio "My Song" -laulusta. Paul Simon on kirjoittanut laulun "The Late Great Johnny Ace".
Muuttuja
Muuttuja voi tarkoittaa ainakin seuraavia asioita:
Luettelo bassoista
Tämä on kansallisuuksien mukaan osioihin jaettu luettelo oopperalaulajista, joiden ääniala on basso.
Rachel Sibner
pienoiskuva|Rachel Sibner Rachel Sibner (s. 7. helmikuuta 1991) on yhdysvaltalainen näyttelijä. Hän esiintyi Lisa Zemon roolissa Nickelodeonin Ned's Declassified -ohjelmassa.
Libor Zábranský
Libor Zábranský voi tarkoittaa seuraavia henkilöitä:
Formula of Love: O+T=＜3
Formula of Love: O+T=＜3 on eteläkorealaisen tyttöyhtye Twicen kolmas koreankielinen studioalbumi (kuudes kaiken kaikkiaan), joka julkaistiin JYP Entertainmentin ja Republic Recordsin kautta 12. marraskuuta 2021. Albumin fyysinen versio sisältää 15 kappaletta ja digitaalinen versio 16 kappaletta. Albumi sisältää singlet ”Scientist” ja ”The Feels”.
Taustaa
Formula of Love: O+T=＜3 on Twicen kolmas koreankielinen albumi. Se on myös Twicen on kolmas julkaisu vuonna 2021, kymmenennen minialbumin Taste of Loven ja japaninkielisen albumin Perfect Worldin lisäksi.
Yhtyeen uudesta albumista kuultiin ensimmäisen kerran 13. syyskuuta, kun Chaeyoung mainitsi siitä OhBoy! -lehden kuvauksissa. Yhtyeen lokakuussa julkaistussa ”The Feels” singlen musiikkivideon lopussa on maininta tulevasta albumista. Albumin nimi ja julkaisupäivä julkistettiin 8. lokakuuta. Albumin neljä eri versiota esiteltiin 12. lokakuuta, jonka jälkeen ennakkotilaukset alkoivat. Lokakuun 29. päivä julkaistiin albumin kappalelista.
Albumista on julkaistu erilaisia keräilyversioita, joissa on painettua materiaalia (valokuvakirja, juliste, tarra, kuvakortteja) sekä satunnaisia elementtejä (kuten eri kuvakortteja).
Tuottaminen
Formula of Love: O+T=＜3 on 17 kappaleen albumi, joka edustaa genrellisesti tanssipop, hip hop, deep house ja latinopop-tyylilajeja. Kappaleissa on myös tyylilajeja city popista nu-discoon.
Jäsenet Nayeon, Jihyo, Dahyun ja Chaeyoung osallistuivat joidenkin kappaleiden sanoittamiseen. Nimikkokappaleen ”Scientist” on sanoittanut Shim Eun-ji ja säveltänyt Anne-Marie, Melanie Fontana, Michel "Lindgren" Schulz, Tommy Brown, Steven Franks ja 72. ”Scientist” yhdistää deep housea ja tanssipoppia. Jihyo teki kappaleen ”Cactus” (선인장) hänen kotonaan olleen kaktuksen kuoltua: kappale on tehty kaktuksen näkökulmasta.
Z4
Tietokoneessa oli mekaaninen muisti, jossa oli 64 32-bittistä sanaa.
Formula of Love: O+T=＜3
Tuottaminen
Albumilla on kolme eri kolmen hengen yksiköissä tehtyä kappaletta, jotka edustavat kukin eri genreä. ”Push & Pull” on R&B/soul -tyyliä, ”Hello” rap/hip hop -tyyliä ja ”1, 3, 2” reggaeton-tyyliä.
Albumilla on myös koreankielinen versio singlestä ”The Feels”, joka on vain CD-painoksessa.
Vastaanotto
pienoiskuva|Albumin logo Marraskuun 10. päivä uutisoitiin, että albumin ennakkotilaukset olivat ylittäneet määrän, tehden siitä yhtyeen ennakkotilatuimman julkaisun. Ennakkotilaukset ylittivät kaiken kaikkiaan määrän ennen julkaisupäivää. Fanit olivat tuohtuneita ennakkotilausten myytyä loppuun kahdesti ennen julkaisua.
Albumi on rikkonut yhtyeen aiemman ennätyksen ensimmäisen viikon albumimyynnissä Hanteo-listan mukaan. Billboardin Top Album Sales -listalla albumi nousi toiselle sijalle ja ylitti yhtyeen aiemman albumin myynnin. Albumi nousi Billboard 200 -listalla 3. sijalle rikkoen yhtyeen aiemman ennätyksen. Billboardin World Albums -listalla albumi on noussut ensimmäiselle sijalle. Albumi on noussut 10. sijalle Suomen virallisella albumilistalla.
Albumi on myynyt kolminkertaista platinaa Gaon Chartin mukaan toukokuuhun 2022 mennessä.
4Kids TV
4Kids TV on yhdysvaltalainen entinen lauantaiaamun televisio-osio, jota esitettiin FOX Networkilla. 4Kids Entertainment teki tammikuussa 2002 neljän vuoden sopimuksen Foxin kanssa ja osti kanavalleen oman osion lauantai- ja joskus sunnuntaiaamuksi.
4Kids Entertainment esitti ensimmäiset ohjelmat nimellä FoxBox syyskuussa 2002, kun Fox Kids lopetti toimintansa. Tammikuussa 2005 FoxBoxin nimi vaihdettiin 4Kids TV:ksi ja 4Kids Entertainment on täysin vastuussa kanavan sisällöstä. Marraskuussa 2008 4Kids ilmoitti lopettavansa televisio-osionsa vuoden päätteeksi rahan ja levityksen aiheuttamista erimielisyyksistä 4Kidsin ja Foxin välillä. Kanava sai päätöksensä 27. joulukuuta 2008. Sittemmin 4kids.tv on toiminut pelkästään internet-sivustona.
28. toukokuuta 2008 4Kids otti haltuunsa The CW Television Networkin lasten televisio-osion Kids' WB:n, jonka myötä sen nimeksi tuli The CW4Kids.
Nykyään 4kidsin ohjelmistoa näkyy Toonzain kanavalla.
Cho Mi-hwan
Cho Mi-hwan (s. 30. maaliskuuta 1995) on eteläkorealainen jääkiekkoilija, joka pelaa puolustajana. Hän edusti Korean naisten jääkiekkomaajoukkuetta Pyeongchangin olympialaisissa 2018.
William Lloyd Garrison
thumb|170px|William Lloyd Garrison.
William Lloyd Garrison (12. joulukuuta 1805 Newburyport, Massachusetts – 24. toukokuuta 1879 New York City) oli yhdysvaltalainen orjuutta vastustanut pasifisti. Garrison pyrki vastustamaan orjuutta moraalisin keinoin ja alkoikin julkaista Bostonissa lehteä nimeltä Liberator. Se säilyi hyvin vaikutusvaltaisena aina vuonna 1865 tapahtuneeseen lakkauttamiseensa asti. Mielipiteittensä vuoksi Garrison joutui kokemaan jopa vainoamista ja hän oli useasti hengenvaarassa.
Koantaus
Koantaus on järvi Rautjärven pohjoisosassa Etelä-Karjalassa. Sen pinta-ala on yksi neliökilometri. Etäisyys Imatralta on 42 kilometriä pohjoiskoilliseen.
Maantiede
Koantauksen mutkaisen rantaviivan pituus on 11 632 metriä. Useat saaret ja niemimaat jakavat järveä. Läntisin osa, Pieni-Koantaus, on vain kapean salmen kautta yhteydessä pääaltaaseen. Noin viidennes Koantauksesta on vähintään kymmenen metriä syvä. Syvin kohta, 19 metriä, sijaitsee järven länsipuoliskolla Karssaaren eteläpuolella.
Koantauksen saariluku on kymmenen. Kaikki saaret ovat yli aarin laajuisia, kaksi saarta (Suursaari ja Ahosaari) on yli hehtaarin laajuisia. Koantauksen rannoilla on pientaloja ja peltotilkkuja. Lounaisrannan Ilomäen korkeustaso on noin 150 metriä merenpinnan yläpuolella. Koantauksen luoteispuolella sijaitsee Sarajärvi ja itäpuolella Pitkäjärvi.
Koantauksen vesitilavuus on 6 128 000 kuutiometriä.
Koantaus (03.012.1.014) kuuluu Silamusjoen alueeseen (03.012), joka on kolmannen jakovaiheen vesistö Hiitolanjoen päävesistössä (03). Toinen jakovaihe on Hiitolanjoen alue (03.01). Koantaus on toiseksi laajin Silamusjoen alueen 19:stä vähintään hehtaarin laajuisesta vakavedestä. Laajin on Silamus. Koantausta seuraa Saarilampi, Vihtari ja Suikka.
Ted Cole
Ted Cole (s. 5. huhtikuuta 1971) on kanadalainen ääninäyttelijä, joka aloitti uransa näyttelijänä vuonna 1987. Sittemmin hän siirtyi ääninäyttelijäksi vuonna 1993 työskenneltyään enimmäkseen animen dubbaamisen parissa.
Lehmijärvi (Padasjoki)
Lehmijärvi on Päijät-Hämeessä Padasjoella  sijaitseva järvi.
Ted Cole
Ura
Cole on myös pitkänlinjan teatterinäyttelijä Kanadassa.
Lehmijärvi (Padasjoki)
Maantietoa
Järven pinta-ala on 7,7 hehtaaria ja se on 550 metriä pitkä ja 500 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 134,4 metriä mpy.
Steam Deck
Steam Deck on Valve Corporationin pelikonsoli ja käsikonsoli, joka julkaistiin helmikuussa. Konsolia voi käyttää myös henkilökohtaisena tietokoneena, niin että siihen voi asentaa omia ohjelmia ja toimintoja, kuten verkkoselaamisen ja videoiden katselun. Laitteeseen voi liittää hiiren ja näppäimistön sekä näytön.
Konsolista kerrottiin heinäkuussa 2021, ja sen sanottiin tulevan myyntiin joulukuussa 2021, mutta julkaisua lykättiin helmikuuhun 2022 komponenttipulan johdosta. Valve ei suoraan mainitse, mistä komponenteista on kyse, mutta kyse on luultavasti puolijohdeteollisuuden maailmanlaajuisista toimitusvaikeuksista. Samat toimitusvaikeudet ovat myös muiden konsolivalmistajien suunnitelmien muutoksien taustalla.
Konsolilla voi pelata Steam-palvelussa olevia pelejä. Pelejä voi pelata myös ilman yhteyttä pilvipalveluun. Konsolille on myös saatavilla telakka, jonka kanssa se voidaan kytkeä televisioon.
Tekniikka
Tallennustilaa on perusmallissa 64 gigatavua (eMMC), jonka lisäksi konsolissa on microSD-paikka muistikortille. Toisessa mallissa on 256 gigatavua sisäistä tallennustilaa (NVMe) ja kolmannessa mallissa 512 gigatavua. Kaikki UHS-I microSD-kortit mukaanlukien microSDXC- ja microSDHC-kortit toimivat tallennustilan kasvattamiseen. Myös UHS-II- ja UHS-III-kortit toimivat. Konsolissa on seitsemän tuuman LCD-kosketusnäyttö, sisäänrakennettu mikrofoni sekä WiFi- ja Bluetooth-tuki.
Laite on suunniteltu 4–15 watin virrankäyttöön, ja ollessaan ulkoisessa virtalähteessä se voi ottaa 45 wattia, joka riittää yhtäaikaiseen lataamiseen ja pelaamiseen. Laite voi myös antaa 7,5 wattia kytketyille oheislaitteille, kuten verkkokameralle, langalliselle peliohjaimelle tai ulkoiselle massamuistille. Kevyessä käytössä laitteen akku kestää 7–8 tuntia ja vaativammassa käytössä 4–6 tuntia.
Laitteen APU on suunniteltu jatkuvasti tasaiseen suorituskykyyn eikä hetkittäiseen lisätehoon, kuten kannettavissa tietokoneissa. Pelin pitäisi toimia samoin pitkän pelisession jälkeen kuin sen alussakin.
Ulkoisilta mitoilta laite on hieman suurempi ja painavampi kuin Nintendo Switch (ohjaimet mukaanluettuna). Steam Deckin laitteisto on karkeasti verrannollinen kahdeksannen sukupolven pelikonsoliin, mutta siinä on viimeisimmän sukupolven AMD:n suoritin ja grafiikkaprosessori sekä uusinta LPDDR5-muistia. RDNA 2 -arkkitehtuurin grafiikkaprosessorin myötä se kykenee myös säteenseurantaan.
Ohjelmisto
pienoiskuva|KDE Plasma Steam Deckin työpöydällä, joka on oletuskäyttöliittymä. Laitteessa on oletuksena asennettu uusi SteamOS-versio, joka tukee muun muassa laitteen nopeaa asettamista nukkumaan ja jatkamaan aiemmasta tilanteesta. Laitteessa on Valve Proton -ohjelmisto yhteensopivuutta varten. Ohjelmisto tukee myös pelien pelaamista Valven Remote Play -toiminnon avulla. Valve ennakoi, että käyttäjä voi pelata koko Steam-pelien kirjastoa 30 fps kuvataajuudella tai korkeammalla laitteen 1280x800 resoluution näytöllä. Valve on työskennellyt AMD:n kanssa ja mukana on tuki AMD:n FidelityFX Super Resolution (FSR) kuvaskaalaukselle. Laitteen käyttöliittymä tukee kirjoittamista kosketusnäytöllä (virtuaalinen näppäimistö).
Käyttäjä voi itse asentaa lisää ohjelmia ja eri kauppapaikkoja sekä muuttaa laitteeseen asennettua ohjelmistoa. Sovellusohjelmia voi asentaa Flatpakin avulla ilman kehittäjämoodiin siirtymistä. Työpöytäympäristöön vaihtaminen tapahtuu valikosta valitsemalla Switch to Desktop ja tilasta palataan valitsemalla Log off: mukana tulee minimaalinen työpöytä tallennustilan säästämiseksi.
Huijauksen estoon tarkoitetut ohjelmistot BattlEye ja Easy Anti-Cheat tukevat Steam Deckiä. Lokakuussa 2021 vahvistettiin, että osalle näitä käyttävistä peleistä tulee tuki Steam Deckille.
Valve on kertonut Steam-palveluun merkittävästä yhteensopivuustiedosta, jonka mukaan pelit jaotellaan. Valve on myös palkannut väkeä testaamaan yhteensopivuutta. Yhteensopivuus voidaan merkitä eri tasoilla varmistetuksi (verified), pelattavaksi (playable), ei-tuetuksi (unsupported) ja tuntemattomaksi (unknown): varmistettu toimii täysin kun taas pelattava voi vaatia käyttäjältä asetuksia. Yhteensopivuus voi olla Proton-ohjelmiston avulla tai alustalle tehty natiiviversio. Helmikuussa 2022 Valve merkitsi pelejä pelattavaksi keskimäärin 22 peliä päivässä. Valve on myös avannut sivuston, jossa Steam-asiakkaat voivat tarkistaa oman pelikokoelmansa yhteensopivuuden Steam Deckin kanssa. Julkaisupäivänä 825 peliä on merkitty yhteensopivaksi, joista 426 on varmistettu (verified) ja 399 pelattava (playable). 4. maaliskuuta yhteensopivien pelien listassa oli yli tuhat peliä. 15. huhtikuuta pelattavien pelien listassa oli yli kaksi tuhatta peliä. 21. toukokuuta pelattavien pelien listassa oli kolme tuhatta peliä. 17. heinäkuuta 2022 yli neljä tuhatta peliä on pelattavien listalla varmistettuna tai pelattavana. 31. elokuuta 2022 pelattavien pelin listalla oli ja aiemmin samassa kuussa Valve ilmoitti konsolin toimituksien lisääntymisestä. 20. lokakuuta 2022 listalla oli. Joulukuussa 2022 listalla oli. Maaliskuussa 2023 listalla oli. Toukokuussa 2023 listalla oli.
Valve on julkaissut ohjelmistojen kehityspaketit (SteamOS Devkit Client ja SteamOS Devkit Service) avoimen lähdekoodin lisenssillä, jolloin ne ovat saatavilla myös muillekin kuin pelien kehittäjille.
Laitteeseen voi halutessa asentaa myös toisen käyttöjärjestelmän, mutta tällöin ei ole saatavilla tukea laitteen sisäänrakennetuille ohjaimille eikä laitteistokohtaisia optimointeja.
Myynti
Steam Deckin ennakkovaraukset avattiin julkistamisen jälkeisenä päivänä, 16. heinäkuuta 2021. Ennakkovaraukset tulivat ensimmäiseksi 48 tunniksi saataville vain käyttäjätunnuksille, joilla oli ostoja Steam-palvelusta ennen kesäkuuta 2021, millä Valve toivoi estävänsä jälleenmyyntibottien varaukset. Ennakkovaraus ei ole ennakko-osto, vaan sillä pääsee jonoon, kun tuote on saatavilla. Myynti alkoi 25. helmikuuta varauksen tehneille.
Valven Gabe Newell on kertonut "hyvin aggressiivisesta" hinnoittelusta ja sanonut, että hinta on yksi kriittisistä tekijöistä mobiililaitteissa.
Kehitys
Valve kehitti grafiikka-ajureita ja ohjelmistoa itse, joka tarkoittaa ettei sen tarvinnut levittää korjauksia pelien julkaisijoille. Ryhmä kehitti myös Vulkanin laajennuksia. Valven oma laitteistoa kehittävä ryhmä oli 20–30 henkilöä, jotka kehittivät laitetta kaksi vuotta, sekä hyödynsi myös muita yhtiön osastoja. Yhtiö maksaa suoraan yli sadalle avoimen lähdekoodin kehittäjälle, jotka työskentelevät Protonin, Mesan ja Vulkanin parissa, sekä Chromebook-tuen kehittämisessä.
Aiemmat kokemukset Steam Machine -koneista johtivat johtopäätökseen, että Valven on kehitettävät asioita itsenäisesti jos haluavat edistää niitä, jotta voivat ratkaista ongelmakohdat. Deckin prototyyppien teko alkoi noin neljä vuotta ennen julkaisua, mutta siihen vaikutti Steam-palvelun Big Picture -moodin esittely vuonna 2012. Valven mukaan Deck on kulminaatio sen aiemmmista projekteista ja Valve on katsonut tarkkaan mitä se on oppinut aiemmista. Aiemmissa Steam Machine -laitteissa oli muna-ja-kana -tyyppinen ongelma laitteille ennen kuin niille oli saatavilla riittävästi pelejä, joka johti vähäiseen kiinnostukseen laitteisiin. Tämä johti Proton-kerroksen kehittämiseen yhteensopivuuden vuoksi. Lisäksi Steam Link -laitteen kehitys, Index-lasien kuulokkeet ja Steam Controller -peliohjain ovat vaikuttaneet kehitykseen. Lawrence Yangin mukaan se ei ole vain yhdistelmä aiempia projekteja vaan ryhmän kokemus laitteiden suunnittelussa jota he ovat hyödyntäneet. Varhaisissa versioissa Steam Controller -ohjaimesta oli keskellä pieni ohjelmoitava näyttö, joka käytti Steam Link -yhteyttä.
Jatkokehitys
Laitteen suunnittelijat Lawrence Yang ja Pierre-Loup Griffais ovat kertoneet haastattelussa aikovansa parantaa akun vaihtamista. Suurin osa kehityksestä tapahtuu ohjelmiston puolella kuten päivitysten asentaminen saumattomasti. Valvella ei ole toistaiseksi aikomusta muuttaa suorituskykyä vaikka laite on suunniteltu useamman laitesukupolven tuotteeksi. Valve on ilmaissut kiinnostuksena toimia muiden valmistajien kanssa SteamOS-yhteensopivuuden parissa.
Tuki
Varaosia myydään kuluttajille iFixitin kautta. Aiemmin Valve julkaisi konsolin kuorien CAD-piirrokset Creative Commons -lisenssillä harrastajille ja lisätarvikkeiden valmistajille.
Vastaanotto
Game Developerin Kris Graft kutsui laitetta kiinnostavimmaksi pelilaitteeksi, joka on markkinoilla nykypäivänä ja joka luo pohjatyön uudelle laitekategorialle. Graft kutsuu Steam Deckiä kunnianhimoiseksi ja sanoo Valven saavuttaneen tavoitteensa uuden luoda uusi laitteistokategoria: kädessä pidettävä pelaamiseen käytettävä henkilökohtainen tietokone. Vastaavia laitteita on tullut markkinoille, mutta ne maksavat 2–3 kertaa enemmän ja usein niissä on heikompi suorituskyky. Graft mainitsee pelien kehittäjän näkökulmasta alhaisen kynnyksen saada peli toimimaan Steam Deckillä. Sekä kehittäjille että pelaajille laite toimii suoraan laatikosta: käyttäjän tarvitsee vain käynnistää laite, kirjautua Steam-palveluun ja ladata pelejä. Valve on liittänyt mukaan automaattiset lämmön ja kuvataajuuden rajoittimet sekä grafiikka-asetuksien säätämisen akkukeston pidentämiseen. Akun keston säätäminen ja sen sovittaminen visuaalisen suorituskyvyn kanssa vaatii asetuksien säätämistä. Laitteen suorituskyky oli vaikuttava. Telakointi ja telakasta poistaminen ei ollut yhtä sulava kokemus kuin Nintendo Switchillä, mutta Valve on sanonut parantavansa tätä tulevaisuudessa. Arvostelun hetkellä laiteajurit Windowsille eivät olleet valmiita ja sitä ei testattu. Kehityksen helppous sekä vaivaton kokemus ("turnkey") pelaajalle saivat kehuja.